CELEX: C2005/296/19
Language: el
Date: 2005-11-26 00:00:00
Title: Υπόθεση C-290/05: Αίτηση εκδόσεως προδικαστικής αποφάσεως που υπέβαλε το Hajdú-Bihar Megyei Bíróság με απόφαση της  3ης Μαρτίου 2005  στην υπόθεση Ákos Nádasdi κατά Vám- és Pénzügyőrség Észak-Alföldi Regionális Parancsnoksága

26.11.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 296/10
            
         Αίτηση εκδόσεως προδικαστικής αποφάσεως που υπέβαλε το Hajdú-Bihar Megyei Bíróság με απόφαση της 3ης Μαρτίου 2005 στην υπόθεση Ákos Nádasdi κατά Vám- és Pénzügyőrség Észak-Alföldi Regionális Parancsnoksága
   (Υπόθεση C-290/05)
   (2005/C 296/19)
   Γλώσσα διαδικασίας: η ουγγρική
   Με απόφαση της 3ης Μαρτίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 19 Ιουλίου 2005, το Hajdú-Bihar Megyei Bíróság, στο πλαίσιο της διαφοράς μεταξύ Ákos Nádasdi και Vám- és Pénzügyőrség Észak-Alföldi Regionális Parancsnoksága, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1.
            
            
               Επιτρέπει το άρθρο 90, πρώτο εδάφιο, ΕΚ στα κράτη μέλη να διατηρήσουν έναν φόρο ο οποίος πλήττει τα μεταχειρισμένα αυτοκίνητα προελεύσεως άλλων κρατών μελών, όταν ο φόρος αυτός είναι εντελώς ανεξάρτητος της αξίας των αυτοκινήτων και το ύψος του καθορίζεται αποκλειστικά σε συνάρτηση με τα τεχνικά χαρακτηριστικά των αυτοκινήτων (τύπος κινητήρα, κυλινδρισμός), καθώς και με την περιβαλλοντική τους κατάταξη;
            
         
               2.
            
            
               Σε περίπτωση καταφατικής απαντήσεως στο πρώτο ερώτημα: είναι ο εφαρμοστέος νόμος CX του 2003 περί φόρου ταξινομήσεως συμβατός, όσον αφορά τα εισαγόμενα μεταχειρισμένα αυτοκίνητα, με το άρθρο 90, πρώτο εδάφιο, ΕΚ, λαμβανομένου υπόψη ότι ο εν λόγω φόρος δεν είναι απαιτητός για τα αυτοκίνητα που τέθηκαν σε κυκλοφορία στην Ουγγαρία πριν από την έναρξη της ισχύος του σχετικού νόμου;